ai4bharat/Pralekha huggingface dataset:
மத்திய அமைச்சரவை
இந்திய கைவினைப் பொருட்கள் மற்றும் கைத்தறிகள் ஏற்றுமதி கழகத்தை மூட மத்திய அமைச்சரவை ஒப்புதல்
மத்திய ஜவுளி அமைச்சகத்தால் நிர்வகிக்கப்படும் இந்திய கைவினைப் பொருட்கள் மற்றும் கைத்தறிகள் ஏற்றுமதி கழகத்தை மூடுவதற்கு, பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில் ஒப்புதல் வழங்கப்பட்டது.
இந்த கழகத்தில் 59 நிரந்தர ஊழியர்களும், 6 மேலாண்மை பயிற்சியாளர்களும் பணியாற்றுகின்றனர். அனைத்து நிரந்தர ஊழியர்களுக்கும் மேலாண்மை பயிற்சியாளர்களுக்கும் பொது நிறுவனங்கள் துறை வெளியிட்டுள்ள விதிகளின்படி விருப்ப ஓய்வு திட்டத்தின் பலன்களைப் பெறுவதற்கு வாய்ப்பு வழங்கப்படும்.
செயல்படாத மற்றும் வருமானம் ஈட்டாத, நலிவடைந்த மத்திய பொதுத்துறை நிறுவனங்களுக்கு அரசு கருவூலத்திலிருந்து செலவாகும் ஊதியத் தொகையைக் குறைக்க இந்த அனுமதி ஏதுவாக இருக்கும்.
நிதியாண்டு 2015-16 முதல் தொடர்ந்து நஷ்டத்தில் இயங்கும் இந்த கழகம் தனது அன்றாட செலவுகளுக்குத் தேவையான போதுமான வருமானத்தையும் ஈட்டவில்லை. இந்த கழகம் மீண்டு வருவதற்கு மிகக்குறைந்த சாத்தியக் கூறுகளே இருப்பதால், இந்த நிறுவனத்தை மூடுவது அவசியமாகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1705105
-----
(
இளைஞர் நலன் மற்றும் விளையாட்டு அமைச்சகம்
இந்திய தடகள வீரர்கள் மற்றும் படகோட்டும் குழுவினர் சர்வதேச பயணங்கள் மேற்கொள்ள அரசு ரூ.3.65 கோடி நிதியுதவி வழங்கியுள்ளது
இந்தாண்டு நடைபெறவுள்ள உலக தடகள சாம்பியன்ஷிப், காமன்வெல்த் விளையாட்டுக்கள் மற்றும் ஆசிய விளையாட்டுப் போட்டி 2022 உள்ளிட்ட பல்வேறு போட்டிகள் நடைபெற உள்ள நிலையில், பல்வேறு நாடுகளைச் சேர்ந்த வீரர்கள் மேற்கொள்ளும் பயிற்சிகள் மற்றும் உத்திகளை இந்திய தடகள வீரர்களும் அறிந்து கொள்ள உள்ளனர். ஏப்ரல் மாதத்தில் அது போன்ற இரண்டு பயணங்களை அரசு செலவில் மேற்கொள்ள அனுமதி அளிக்கப்பட்டுள்ளது.
நடுத்தரம் மற்றும் நீண்ட தொலைவுக்கான 12 தடகள வீரர்களைக் கொண்ட இந்திய தடகள அணி, இரண்டு பயிற்சியாளர்கள் மற்றும் ஒரு பணியாளர் உள்ளிட்டோர் பயிற்சி மற்றும் போட்டிகளில் பங்கேற்பதற்காக, ஏப்ரல் 15 முதல் ஜூன் 6 வரை அமெரிக்காவின் கொலராடோ ஸ்பிரிங் பகுதிக்கு செல்ல உள்ளனர். டோக்கியோ ஒலிம்பிக் போட்டியின் 3,000 மீட்டர் ஸ்டிபிள் சேஸ் போட்டியில் பங்கேற்ற அவினாஸ் சாப்லே இந்தக் குழுவில் இடம் பெற்றுள்ளார். இந்தப் பயணத்திற்காக அரசு ரூ. 1.19 கோடியை அனுமதித்துள்ளது.
அதே போன்று 400 மீட்டர் தடகள போட்டி 4 x 100 மீட்டர் போட்டிகளில் பங்கேற்கும் 31 வீரர்கள், 4 பயிற்சியாளர்கள், 5 ஊழியர்கள், ஏப்ரல் 10 முதல் ஜூன் 6 வரை துருக்கி நாட்டின் அண்டாலியா நகரில் பயிற்சி மற்றும் போட்டியில் பங்கேற்க அனுமதி அளிக்கப்பட்டுள்ளது. இந்த அணியில் 2020 டோக்கியோ ஒலிம்பிக்கில் பங்கேற்ற அமோஜ் ஜேக்கப், ஆரோக்கிய ராஜீவ், நோவா நிர்மல் டாம், முகமது அனாஸ் யாஹியா, தொடர் ஒட்டத்தில் பங்கேற்ற சுபா வெங்கடேசன் மற்றும் 100 மீட்டர் மற்றும் 200 மீட்டர் பிரிவுகளில் பங்கேற்ற டூட்டி சந்த் உள்ளிட்டோரும் இந்தக் குழுவில் இடம் பெற்றுள்ளனர். இவர்களது பயணத்திற்கு அரசால் மொத்தம் ரூ.1.57 கோடி அனுமதிக்கப்பட்டுள்ளது.
அதே போன்று 11 ஆடவர் மற்றும் 7 பெண்கள் உட்பட 18 படகோட்டும் வீரர்கள் அடங்கிய இந்திய படகோட்டி குழு, 6 பயிற்சியாளர்கள் மற்றும் ஒரு பணியாளர்கள் அரசின் முழு செலவில் ஏப்ரல் மாதத்தில் ஸ்பெயின் மற்றும் பிரான்ஸ் நாட்டில் பல்வேறு போட்டிகளில் பங்கேற்க அனுமதிக்கப்பட்டுள்ளது. டோக்கியோ ஒலிம்பிக்கில் பங்கேற்ற விஷ்ணு சரவணன், கே சி கணபதி, வருண் தக்கர் மற்றும் நேத்ரா குமரன் இந்தக் குழுவில் இடம் பெற்றுள்ளனர். இவர்களுக்கு மொத்தம் ரூ.89.27 லட்சம் அனுமதிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
சென்னை ஸ்ரீ ராமச்சந்திரா மருத்துவக் கல்லூரி மாணவர்களுடன் பட்டமளிப்பு விழாவின் போது டாக்டர் ஹர்ஷ் வர்தன் காணொலி மூலம் உரையாடல்
சென்னையில் உள்ள ஸ்ரீ ராமச்சந்திரா உயர்கல்வி மற்றும் ஆராய்ச்சி நிறுவனத்தின் மாணவர்களிடையே அவர்களது பட்டமளிப்பு விழாவின் போது மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் உரையாற்றினார்.
"இந்த உயர்கல்வி நிறுவனத்தின் 32-வது பட்டமளிப்பு விழாவில் கலந்து கொள்வதில் நான் பெருமகிழ்ச்சி அடைகிறேன். தங்களது பட்டங்களையும், சான்றிதழ்களையும், பதக்கங்களையும் பெறவிருக்கும் அனைவரையும் நான் மனமார வாழ்த்துகிறேன்," என்று தன்னுடைய உரையின் போது அமைச்சர் கூறினார்.
நாட்டின் தலைசிறந்த தனியார் உயர்கல்வி நிறுவனங்களில் ஒன்றாக ஸ்ரீ ராமச்சந்திரா மருத்துவக் கல்லூரியை கட்டமைத்ததில் பெரும் பங்காற்றிய திரு என் பி வி ராமசாமி உடையாரை டாக்டர் ஹர்ஷ்வர்தன் நினைவுகூர்ந்தார்.
இந்த விழாவில் 1266 மாணவர்கள் தங்களது பட்டங்களைப் பெற்றனர். ஸ்ரீ ராமச்சந்திரா பல்கலைக்கழகத்தின் பல்வேறு சாதனைகளை பாராட்டிய அமைச்சர், 2020-ஆம் ஆண்டுக்கான தேசிய தர வரிசைப் பட்டியலில் அனைத்து பல்கலைக் கழகங்களில் 28-வது இடத்தையும், அனைத்து மருத்துவக் கல்லூரிகளில் பதிமூன்றாவது இடத்தையும், பல் மருத்துவ கல்லூரிகளில் ஏழாவது இடத்தையும் இந்த நிறுவனம் பெற்றுள்ளது என்று கூறினார். பல்வேறு தொடர் கல்வி அங்கீகாரங்களின் அடிப்படையில் முதலாம் நிலை நிகர்நிலை பல்கலைக்கழகம் என்ற அந்தஸ்தை பல்கலைக்கழக மானியக் குழு வழங்கியுள்ளதாக அவர் கூறினார்.
இந்திய அரசின் தேசிய கல்விக் கொள்கையை சார்ந்து, பல்நோக்கு நிறுவனமாக இப்பல்கலைக்கழகம் உருவெடுத்து வருவதற்கு அமைச்சர் பாராட்டு தெரிவித்தார். தனது சிறப்பம்சங்களின் மூலமாக நாடு முழுவதும் மட்டுமல்லாது உலகெங்கிலும் இருந்து மாணவர்களை இந்நிறுவனம் ஈர்த்து வருகிறது என்று கூறிய டாக்டர் ஹர்ஷ் வர்தன், ஆராய்ச்சிக்கு டாக்டர் ராமச்சந்திரா கல்லூரியில் அளிக்கப்பட்டு வரும் முக்கியத்துவம் தமக்கு மகிழ்ச்சி அளிப்பதாகக் கூறினார்.
கொரோனா தடுப்பு மருந்து பரிசோதனைக்காக இந்திய மருத்துவ ஆராய்ச்சி குழுவால் இந்நிறுவனம் தேர்ந்தெடுக்கப்பட்டது குறித்து குறிப்பிட்ட அமைச்சர், கொவிட் பெருந்தொற்றின் முக்கியமான கட்டத்தில் நாம் தற்போது இருக்கிறோம் என்றார். இதை நாம் கொண்டாடும் அதே வேளையில், முன்களப் பணியாளர்கள், மருத்துவர்கள், செவிலியர்கள், தொழில்நுட்பப் பணியாளர்கள், போக்குவரத்து தொழிலாளர்கள், அவசரகால மருத்துவ தொழில்நுட்பவியலாளர்கள், மருந்தாளுநர்கள் உள்ளிட்ட, இந்த காலகட்டத்தில் ஆதரவளித்த அனைவருக்கும் நாம் மரியாதை செலுத்த வேண்டும் என்றார்.
கடந்த ஒரு வருடத்தில் 75 புதிய மருத்துவ கல்லூரிகளுக்கு திட்டமிடப்பட்டதாகவும், அவற்றில் 14 தமிழ்நாட்டில் உள்ளதாகவும் அமைச்சர் கூறினார். பிரதமரின் கனவான தற்சார்பு இந்தியாவைப் பற்றிப் பேசிய அவர், மருத்துவப் பணியாளர்களுக்கு இதில் நிறைய வாய்ப்புகள் உள்ளதாகக் கூறினார்.
ஸ்ரீ ராமச்சந்திரா உயர்கல்வி மற்றும் ஆராய்ச்சி நிறுவனத்தின் வேந்தர் திரு வி ஆர் வெங்கடாசலம், இணை வேந்தர் திரு ஆர் வி செங்குட்டுவன், துணைவேந்தர் டாக்டர் பி வி விஜயராகவன் ஆகியோர் இந்நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1686007
நிதி ஆணையம்
நிதி ஆணையத்தின் முந்தைய தலைவர்களுடன் 15வது நிதி ஆணையம் உரையாடல்
பதினைந்தாவது நிதி ஆணைய கூட்டத்தின் இறுதியில் அதன் தலைவர் திரு என் கே சிங் மற்றும் உறுப்பினர்கள், 12வது நிதி ஆணையத்தின் தலைவர் டாக்டர் சி ரங்கராஜன், பதின்மூன்றாவது நிதி ஆணையத்தின் தலைவர் டாக்டர் விஜய் கேல்கர் ஆகியோருடன் மெய்நிகர் வாயிலாக உரையாடினர்.
கூட்டத்தில் பேசிய திரு என் கே சிங், இந்த பதினைந்தாவது நிதி ஆணையத்தின் பரிந்துரை நமது கடந்த 20 ஆண்டு கால கூட்டாட்சி வரலாற்றின் வெளிப்பாடாக அமைகிறது என்று குறிப்பிட்டார்.
வரும் 30 ஆம் தேதி 2021- 26 ஆண்டுகளுக்கான இறுதி அறிக்கையை 15வது நிதி ஆணையம் சமர்ப்பிக்க உள்ள நிலையில், அதற்கான பணியில் இந்த ஆணையம் முழுவீச்சில் செயல்பட்டு வருகிறது.
நிதி ஆணையத்தின் முந்தைய தலைவர்கள் கொவிட்-19 பரவல் காலகட்டத்தில் கடுமையான சவால்களுக்கு இடையே சிறப்பாக பணியாற்றி வரும் 15வது நிதி ஆணையத்தின் உறுப்பினர்களைப் பாராட்டினர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668124
உள்துறை அமைச்சகம்
லக்னோ யோகா தின விழாவில் உள்துறை அமைச்சர் திரு. ராஜ்நாத் சிங் பங்கேற்பு
உத்தராகண்ட் மாநிலம் டேராடூனில் உள்ள வன ஆராய்ச்சிப் பயிற்சி நிறுவனத்தில் நடைபெறும் 4வது சர்வதேச யோகா தின விழாவில் 2000 மத்திய ஆயுத காவல்படை பணியாளர்கள் பங்கேற்கின்றனர். இந்த நிகழ்ச்சியில் பிரதமர் திரு. நரேந்திர மோடியும் பங்கேற்கிறார். லக்னோவில் நடைபெறும் நிகழ்ச்சியில் 2000 மத்திய ஆயுதப் படை பணியாளர்கள்  பங்கேற்று யோகாசன செயல்விளக்கம் செய்து காட்டும் நிகழ்ச்சியில் மத்திய உள்துறை அமைச்சர் திரு. ராஜ்நாத் சிங் பங்கேற்கிறார்.
டேராடூனில் நடக்கும் யோகா செயல்விளக்க நிகழ்ச்சிக்கான தொடர்பு அமைப்பாக இந்தோ திபெத் எல்லை காவல்படை  நியமிக்கப்பட்டுள்ளது. நாடு முழுவதும் பல்வேறு இடங்களில் நடைபெறும் யோகா நிகழ்ச்சியில் ஐ.டி.பி.பீ. படை வீரர்கள் பங்கேற்கின்றனர்.
புவி அறிவியல் அமைச்சகம்
சமீபத்தில் தொடங்கிய 41-வது இந்தியா அண்டார்டிகா அறிவியல் பயணத்தின் கீழ் 23 விஞ்ஞானிகள் மற்றும் உதவி ஊழியர்கள் அடங்கிய முதல் குழு நவம்பர் 10, 2021 அன்று மைத்ரி நிலையத்தை அடைந்தது: மத்திய அமைச்சர் டாக்டர் ஜிதேந்திர சிங்
சமீபத்தில் தொடங்கிய 41-வது இந்தியா அண்டார்டிகா அறிவியல் பயணத்தின் கீழ் 23 விஞ்ஞானிகள் மற்றும் உதவி ஊழியர்கள் அடங்கிய முதல் குழு நவம்பர் 10, 2021 அன்று மைத்ரி நிலையத்தை அடைந்தது என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த அமைச்சர், அண்டார்டிகாவில் பல்வேறு அறிவியல் செயல்பாடுகள் இந்த பயணத்தின் போது மேற்கொள்ளப்படும் என்றும், இந்தியாவின் இரண்டு ஆராய்ச்சி நிலையங்களான மைத்ரி மற்றும் பாரதியின் பராமரிப்பு பணிகள் நடைபெறும் என்றும் கூறினார்.
டாக்டர் ஜிதேந்திர சிங் மேலும் கூறுகையில், 41-வது பயணம் இரண்டு முக்கிய நோக்கங்களைக் கொண்டுள்ளது என்றார். கடந்த காலத்தில் இந்தியாவிற்கும் அண்டார்டிகாவிற்கும் இடையிலான புவியியல் தொடர்பைப் புரிந்துகொள்வதற்காக பாரதி நிலையத்தில் உள்ள அமெரி பனி அடுக்குகளின் புவியியல் ஆய்வுகளை உள்ளடக்கியது முதலாவது ஆகும். மைத்ரி நிலையத்திற்கு அருகில் பனிக்கட்டி துளையிடும் பணியை உள்ளடக்கியது இரண்டாவது இலக்கு ஆகும். அண்டார்டிக் பருவநிலை, மேற்குக் காற்று, கடல் பனி மற்றும் கிரீன்ஹவுஸ் வாயுக்கள் பற்றிய புரிதலை மேம்படுத்துவதில் இது கவனம் செலுத்துகிறது. இவை தவிர, புவியியல், பனிப்பாறை, கடல் கண்காணிப்பு மற்றும் மேல் வளிமண்டல அறிவியல் துறையில் நீண்ட கால ஆய்வுகள் தொடர்கின்றன என்றார்.
அண்டார்டிகாவில் மேற்கொள்ளப்படும் அறிவியல் திட்டங்களின் முக்கிய பகுதி, பருவநிலை செயல்முறை மற்றும் மாற்றத்திற்கான இணைப்புகள், மேலோடு பரிணாமம், சுற்றுச்சூழல் செயல்முறைகள் மற்றும் பாதுகாப்பு, நிலப்பரப்பு மற்றும் சூழலியல், கண்காணிப்பு ஆராய்ச்சி போன்ற பல்வேறு கருப்பொருள்களின் கீழ் அறிவை மேம்படுத்துவதில் கவனம் செலுத்துகிறது.
என்சிபிஓஆரின் செயல்பாட்டு ஆதரவுடன் கூடிய அண்டார்டிகாவுக்கான இந்திய அறிவியல் பயணத்தில் நாடு முழுவதும் உள்ள நிறுவனங்கள் மற்றும் பல்கலைக்கழகங்கள் பங்கேற்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1776741
பிரதமர் அலுவலகம்
பத்ம விருது பெற்றவர்களுக்குப் பிரதமர் வாழ்த்து தெரிவித்துள்ளார்
பத்ம விருது பெற்றவர்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்
ட்விட்டரில் பிரதமர் கூறியிருப்பதாவது:
"பத்ம விருது வழங்கப்பட்டோருக்கு வாழ்த்துக்கள். நாட்டிற்கு இவர்களின் வளமான மற்றும் பன்முகப் பங்களிப்புக்காகவும் நமது வளர்ச்சிப் பாதை விரிவாக்கத்திற்கு இவர்களின் முயற்சிகளுக்காகவும் இந்தியா இவர்களைப் போற்றுகிறது. #மக்களின்பத்ம”
கப்பல் போக்குவரத்து அமைச்சகம்
பிரதமர் கதி சக்தி தேசிய மாஸ்டர் பிளான் 21-ம் நூற்றாண்டு இந்தியாவுக்கு வலுவூட்டும்: மத்திய கப்பல் போக்குவரத்து அமைச்சர் திரு சர்பானந்தா சோனோவால்
பிரதமர் கதி சக்தி தேசிய மாஸ்டர் பிளான் 21-ம் நூற்றாண்டு இந்தியாவுக்கு வலுவூட்டும் என்று மத்திய கப்பல் போக்குவரத்து, துறைமுகங்கள், நீர்வழிகள் மற்றும் ஆயுஷ் அமைச்சர் திரு சர்பானந்தா சோனோவால் இன்று கூறினார்.
பத்திரிகையாளர் சந்திப்பு ஒன்றில் பேசிய அவர், சக்தி அன்னையை வழிபடும் மகாஷ்டமி புனித தினத்தன்று பிரதமர் திரு நரேந்திர மோடி ரூ 100 டிரில்லியன் மதிப்பிலான மாபெரும் உள்கட்டமைப்பு முன்முயற்சியை தொடங்கி வைத்ததாகவும், அடுத்த 25 வருடங்களுக்கான நாட்டின் செயல்திட்டமாக இது இருக்கும் என்றும் கூறினார்.
இந்த முயற்சியின் முக்கியத்துவத்தை விளக்கிய திரு சோனோவால், உள்கட்டமைப்பு திட்டங்களை சரியான முறையில் திட்டமிடுவதற்கும் சுமூகமாக நிறைவேற்றுவதற்கும் 16 அமைச்சகங்கள் மற்றும் துறைகளிடையே தடையின்மை மற்றும் ஒருங்கிணைப்பை கொண்டுவருவதே இதன் நோக்கம் என்று கூறினார்.
ரயில்வே, நெடுஞ்சாலைகள், பெட்ரோலியம் மற்றும் எரிவாயு, மின்சாரம், தொலைத்தொடர்பு, கப்பல் மற்றும் விமானப் போக்குவரத்து போன்ற முக்கிய மத்திய அரசு அமைச்சகங்கள் இந்தத் திட்டத்தின் ஒரு பகுதியாக இருக்கும்.
இந்த திட்டத்தின் சக்தி குறித்து மேலும் பேசிய திரு சோனோவால், "பெரிதாக திட்டமிடல் மற்றும் அதை களத்தில் செயல்படுத்தலுக்கு இடையே எப்போதும் இடைவெளி உள்ளது. அதிகாரமட்ட சிக்கல்கள் மற்றும் அமைச்சகங்களுக்கிடையேயான குழப்பங்கள் காரணமாக, வேலைகள் தடைபடுவதோடு, அரசாங்கத்திற்கு பெரும் நிதி இழப்பு ஏற்படுகிறது. இந்த சிக்கலை தீர்க்கும் வகையில், திட்டத்தில் சேர்க்கப்பட்டுள்ள அமைச்சகங்கள் மற்றும் துறைகளின் அனைத்து உள்கட்டமைப்பு திட்டங்களை டிஜிட்டல் தளத்துடன் இந்த திட்டம் இணைக்கவுள்ளது. பல்முனை இணைப்பை உருவாக்குவதை நோக்கமாகக் கொண்டுள்ள இத்திட்டத்தின் மூலம் செலவுகள் குறையும். முழுமையான திட்டமிடல் மற்றும் செயல்பாட்டுடன், விரைவான செயல்படுத்தல் நடைபெறும்,” என்றார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764376
உள்துறை அமைச்சகம்
ஜம்மு காஷ்மீரில் ஊடுருவல்
எல்லை தாண்டிய ஊடுருவலைச் சமாளிக்க இந்திய அரசு நன்கு ஒருங்கிணைக்கப்பட்ட மற்றும் பன்முக உத்தியைக் கையாண்டுள்ளது. ஊடுருவல்காரர்களுக்கு எதிரான தீவிர நடவடிக்கை எடுத்துவரும் நிலையில், சர்வதேச எல்லை  / எல்லைக் கட்டுப்பாட்டு கோடு  ஆகியவற்றில் படைகளை தந்திரோபாயமாக நிலைநிறுத்துதல்,கண்காணிப்பு கேமராக்கள், இரவு பார்வை கேமராக்கள், வெப்ப உணர்திறன் கருவிகள் போன்ற தொழில்நுட்பங்களைப் பயன்படுத்துதல், ஐபி / எல்ஓசியில் பல அடுக்கு நிலைநிறுத்தல், எல்லை வேலி அமைத்தல், ராணுவம் / எல்லைப் பாதுகாப்புப் படை  ஊடுருவல், பதுங்குதல் மற்றும் ரோந்து குறித்து முன்கூட்டியே மற்றும் இலக்கு சார்ந்த தகவல்களை சேகரிக்க உளவுத்துறை பணியாளர்களை அனுப்புதல், உள்ளூர் நுண்ணறிவை உருவாக்குவதற்கும் நடவடிக்கை எடுப்பதற்கும் எல்லை காவல் நிலையங்களை நிறுவுதல் ஆகியவை இதில் அடங்கும்.
எல்லை தாண்டிய ஊடுருவலைச் சமாளிக்க இந்திய அரசு கடைப்பிடித்து வரும் அணுகுமுறை, ஊடுருவலைக் கணிசமாகக் குறைப்பதை உறுதி செய்துள்ளது. ஆண்டு வாரியான விவரங்கள் பின்வருமாறு:
2019ம் ஆண்டு 141 ஆக இருந்த ஊடுருவல் நிகழ்வுகள் தற்போது இந்த ஆண்டு ஜூன் வரை அடியோடு இல்லாத நிலை நிலவுகிறது. 2020ம் ஆண்டு 51, 2021-ல் 34, 2022-ல் 14 எனப் படிப்படியாக குறைந்து வந்தது.
மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய உள்துறை இணையமைச்சர் நித்யானந்த் ராய் இதனைத் தெரிவித்துள்ளார்.
-----
ANU/PKV/KPG
(Visitor Counter : 51
PIB Headquarters
கொவிட்-19 - பிஐபி செய்தித் தொகுப்பு
28.08.2020
· பிரதமர் அலுவலகம்
· தேர்தல் ஆணையம்
· விவசாயத்துறை அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· பாதுகாப்பு அமைச்சகம்
· வடகிழக்குப் பகுதி வளர்ச்சி அமைச்சகம்
· மின்னணு மற்றும் தகவல் தொழில்நுட்பம்
· சுற்றுச்சூழல் மற்றும் வனத்துறை அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· ஜல்சக்தி அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· புதிய மற்றும் புதுப்பிக்கத்தக்க எரிசக்தி அமைச்சகம்
· எரிசக்தி அமைச்சகம்
· ரெயில்வே அமைச்சகம்
· அறிவியல் மற்றும் தொழில்நுட்பத்துறை
· சுற்றுலா அமைச்சகம்
· பழங்குடியினர் நலத்துறை அமைச்சகம்
· இளைஞர் நலன் மற்றும் விளையாட்டு அமைச்சகம்
· சிறப்பு சேவைகள் மற்றும் கட்டுரைகள்
(
அறிவியல் மற்றும் தொழில்நுட்பத்துறை
சுய-சார்பு இந்தியாவுக்கு அறிவியல், தொழில்நுட்பம் எவ்வாறு வழி வகுக்கும் என்பதைக் கண்டறிய அறிவாற்றல் தொடர்பை நாம் சோதிக்க வேண்டும்: ராஜஸ்தான் ஸ்ட்ரைட்  மெய்நிகர் மாநாட்டில் அறிவியல் மற்றும் தொழில்நுட்பத் துறை செயலாளர்.
இந்திய அரசின் அறிவியல் மற்றும் தொழில்நுட்பத் துறையின் முயற்சியான ராஜஸ்தான் ஸ்ட்ரைட்  மெய்நிகர் மாநாட்டில் மே 30, 2020 அன்று பேசிய அறிவியல் மற்றும் தொழில்நுட்பத் துறையின் செயலாளர், பேராசிரியர் அசுதோஷ் ஷர்மா, சுய-சார்பு இந்தியாவுக்கு அறிவியல், தொழில்நுட்பம் எவ்வாறு வழி வகுக்கும் என்பதைக் கண்டறிய அறிவாற்றல் தொடர்பை சோதித்து அதனை முழுவதுமாக வலுப்படுத்த வேண்டும் என்று வலியுறுத்தினார்.
"சுய-சார்பு இந்தியா அல்லது ஆத்ம நிர்பார் பாரத்துக்கான அழைப்பு இருப்பதால், உலகத் தரத்தில் அதற்கான பதில் இருக்க வேண்டும். சுய-சார்புடன் நாம் விளங்குவதற்கு, இந்தியாவின் பலங்களான ஆராய்ச்சி, மேம்பாடு, வடிவமைப்பு, பணியாளர்கள், பெரிய சந்தைகள், மக்கள் தொகையின் பலம், பன்முகத்தன்மை மற்றும் தகவல்களை நாம் வலுப்படுத்த வேண்டும்," என்று அவர் கூறினார்.
அறிவியல், சமுகம் மற்றும் சுய-சார்பு ஆகியவற்றின் மீது கவனம் செலுத்திய பேராசிரியர் ஷர்மா, கொவிட்-19 நெருக்கடியில் இருந்து கற்றுக் கொண்டதைப் பற்றி பேசினார்.
"உலகத் தரத்திலான சுவாசக் கருவிகளாக இருக்கட்டும் அல்லது புதிய பரிசோதனை முறைகள் ஆகட்டும், கொவிட்-19-க்கான தீர்வுகளைக் கண்டறிவதில் பெரிய விஷயங்கள் கடந்த இரண்டு மாதங்களில் நடந்துள்ளன. நமது தேவைகள் மற்றும் முன்னுரிமைகள் குறித்தான தெளிவான மற்றும் சரியான புரிதல், மற்றும் கல்வித் துறையினர், தொழில் துறையினரைப் பங்குதாரர்களாகக் கொண்ட, சிக்கலை நோக்கிய அணுகுமுறை தான் இவற்றுக்கெல்லாம் காரணம். அறிவு உற்பத்தி அமைப்புகளோடு அறிவு நுகர்தலை இணைப்பதன் மூலமாக இவை இரண்டுக்கும் நன்மை செய்வதோடு, நமது பலங்களையும், கொவிட்-19 மூலம் கற்றுக் கொண்ட பாடங்களையும் விரைவாகவும், பெரிய அளவிலும் நாம் கட்டமைக்கலாம்," என்று அவர் கூறினார்.
பிரதமர் அலுவலகம்
விநியோகத் தொடர் சவால்கள் குறித்து உலகளாவிய உச்சி மாநாட்டில் பிரதமரின் உரை
மேன்மைதங்கிய அதிபர் பைடன் அவர்களே,
விநியோகத் தொடர் சவால் எனும் முக்கியமான பொருள் மீதான முன்முயற்சியை இந்த உச்சி மாநாட்டில் மேற்கொண்டதற்காக உங்களுக்கு நான் நன்றி தெரிவிக்கிறேன். நீங்கள் பதவியேற்றவுடன் இதற்கான முன்முயற்சியை இந்த உச்சி மாநாட்டில் மேற்கொண்டதற்காக உங்களுக்கு நான் நன்றி தெரிவிக்கிறேன். நீங்கள் பதவியேற்றவுடன் “அமெரிக்கா மீண்டுள்ளது” என்று கூறியிருந்தீர்கள். இவ்வளவு குறுகிய காலத்தில் நாங்கள் அனைவரும் இது நிகழ்ந்திருப்பதைக் காண்கிறோம். எனவே எனது வரவேற்பை நான் தெரிவிக்க விரும்புகிறேன் !
மேன்மைதங்கியவர்களே,
பெருந்தொற்றின் ஆரம்ப மாதங்களில் தடுப்பூசிகள், சுகாதாரக் கருவிகள், அத்தியாவசிய மருந்துகள் தயாரிக்க கச்சாப் பொருட்கள் பற்றாக்குறையை நாம் அனைவரும் உணர்ந்திருந்தோம். பொருட்களை ஏற்றிச்செல்லும் பெட்டகங்கள் பற்றாக்குறைப் பற்றி உலகில் யார் நினைத்துப்பார்த்தார்கள்?
மேன்மைதங்கியவர்களே,
தடுப்பூசிகளின் உலகளாவிய விநியோகத்தை மேம்படுத்த இந்தியா தடுப்பூசிகள் ஏற்றுமதியை வேகப்படுத்தியுள்ளது. இந்திய-பசிஃபிக் பிராந்தியத்தில் சிறந்த விநியோகம் மற்றும் கட்டுப்படியான விலையில் கொவிட்-19 தடுப்பூசி என்பதற்கு க்வாட் கூட்டாளிகளுடன் நாங்கள் பணியாற்றிவருகிறோம். உலகத்திற்காக அடுத்த ஆண்டு ஐந்து பில்லியன் கொவிட் தடுப்பூசி டோஸ்கள் உற்பத்தி செய்ய இந்தியா முழு முயற்சி செய்துவருகிறது. இதற்கும் கச்சா பொருள் விநியோகம் தடங்கல் இல்லாமல் இருப்பது மிகவும் முக்கியமானதாகும்.
மேன்மைதங்கியவர்களே,
உலகளாவிய விநியோகத் தொடர்களை மேம்படுத்த மூன்று அம்சங்கள் மிகவும் முக்கியமானவை என்று நான் நம்புகிறேன்- நம்பகமான ஆதார வளங்கள், வெளிப்படைத்தன்மை, காலவரம்பு. நமது வழங்கல் என்பது நம்பகமான ஆதார வளங்களிலிருந்து தொடங்குவது அவசியமாகும். நம்பகமான விநியோகத் தொடருக்கு வெளிப்படைத் தன்மையும் தேவை. வெளிப்படைத் தன்மைக் குறைவு காரணமாக உலகின் பல நிறுவனங்கள் சிறு சிறு பொருள்களின் பற்றாக்குறையை எதிர்கொள்வதை இன்று நாம் காண்கிறோம். அதேபோல் அத்தியாவசியமான பொருட்களை உரிய நேரத்தில் வழங்காவிட்டால் அதுவும் பெரிய இழப்புகளுக்கு வழிவகுக்கும். கொரோனா காலத்தில் மருந்து மற்றும் மருத்துவப் பொருள்கள் விநியோகத்தில் இதனை நாம் தெளிவாக உணர்ந்தோம். இதற்கு வளரும் நாடுகள் மாற்றுமுறை உற்பத்தித் திறனை உருவாக்க வேண்டியுள்ளது.
மேன்மைதங்கியவர்களே,
மருந்துப்பொருட்கள், தகவல் தொழில்நுட்பம் மற்றும் பிறவற்றில் நம்பிக்கை மிகுந்த ஆதார வளங்களில் இந்தியா நம்பகத்தன்மையைக் கட்டமைத்துள்ளது. தூய்மையான தொழில்நுட்பத்துடன் வழங்கல் தொடரில் எங்களின் பங்களிப்பை நாங்கள் முன்னெடுத்துச் செல்லவிருக்கிறோம். நமது பகிரப்பட்ட ஜனநாயக மாண்புகள் அடிப்படையில் குறிப்பிட்ட கால வரம்புக்குள் கூடுதலான செயல்திட்டத்துடன் நமது அணிகள் விரைவில் சந்திப்பதற்கு நாம் அறிவுறுத்த வேண்டுமென்று நான் யோசனை தெரிவிக்கிறேன்.
நன்றி !
-----
(
பாதுகாப்பு அமைச்சகம்
சாண்ட்ஹர்ஸ்ட் அகாடமியில் 201 வது இறையாண்மையின் அணிவகுப்பை ஏற்றுக்கொள்ள இராணுவத் தளபதி ஜெனரல் மனோஜ் பாண்டே இங்கிலாந்து புறப்பட்டுச் சென்றார்
சாண்ட்ஹர்ஸ்ட் அகாடமியில் 201 வது இறையாண்மையின் அணிவகுப்பை ஏற்றுக்கொள்ள இராணுவத் தளபதி ஜெனரல் மனோஜ் பாண்டே இன்று இங்கிலாந்து புறப்பட்டுச் சென்றார்.
ராயல் மிலிட்டரி அகாடமி சாண்ட்ஹர்ஸ்டில் நடைபெறும் இறையாண்மை அணிவகுப்பு ஒரு புகழ்பெற்ற நிகழ்வாகும், இது அதன் புகழ்பெற்ற வரலாறு மற்றும் உலகெங்கிலும் உள்ள அதிகாரி கேடட்களின் தேர்ச்சிக்கு பெயர் பெற்றது. இந்த அணிவகுப்பில் இந்தியாவின் பிரதிநிதியாக இருக்கும் முதல் ராணுவ தளபதி மனோஜ் பாண்டே என்பது குறிப்பிடத்தக்கது. தனது பயணத்தின் போது, ராயல் மிலிட்டரி அகாடமியில் பெருமைக்குரிய இடத்தைப் பிடித்துள்ள இந்திய இராணுவ நினைவு அறையையும் ஜெனரல் பார்வையிடுகிறார்.
இங்கிலாந்து பயணத்தின் போது, ஜெனரல் மனோஜ் பாண்டே, பிரிட்டிஷ் ராணுவத்தின் தலைமை தளபதி ஜெனரல் சர் பேட்ரிக் சாண்டர்ஸ் மற்றும் இங்கிலாந்து ஆயுதப்படைகளின் பாதுகாப்புப் படைகளின் துணைத் தலைவர் ஜெனரல் க்வின் ஜென்கின்ஸ் ஆகியோருடன் கலந்துரையாடுகிறார். இரு நாடுகளுக்கும் இடையிலான ராஜ்ஜிய, ராணுவ மற்றும் கலாச்சார உறவுகளை வலுப்படுத்துவதில் இந்த பயணம் ஒரு முக்கியமானதாகும். பாதுகாப்பு மற்றும் பாதுகாப்புத் துறைகளில் பரஸ்பர ஒத்துழைப்பையும் புரிதலையும் ஊக்குவித்து, பல ஆண்டுகளாக செழித்து வளர்ந்த நீடித்த நட்புறவுக்கு இது சான்றாக உள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 216.70 கோடி  தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 13,59,361 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 48,027 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 4,735 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,62,664 என அதிகரித்துள்ளது.
கடந்த 24 மணி நேரத்தில் 4,858 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.17 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,75,935 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860465
உள்துறை அமைச்சகம்
மத்திய ரிசர்வ் காவல் படையின் நிறுவன தினத்தையொட்டி அப்படையினருக்கு மத்திய உள்துறை மற்றும் கூட்டுறவுத் துறை அமைச்சர் திரு.அமித் ஷா வாழ்த்துத் தெரிவித்துள்ளார்
மத்திய ரிசர்வ் காவல் படையின் நிறுவன தினத்தையொட்டி அப்படையினருக்கு மத்திய உள்துறை மற்றும் கூட்டுறவுத் துறை அமைச்சர் திரு.அமித் ஷா வாழ்த்துத் தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில், நாட்டின் பாதுகாப்பிற்காக தனித்துவமான பங்களிப்பை மட்டும் மேற்கொள்ளாமல் ஒவ்வொரு இந்தியரும் பெருமைப்படும் வகையில் துணிச்சலான வரலாற்றை மத்திய ரிசர்வ் காவல் படையினர் ஏற்படுத்துவதாக குறிப்பிட்டுள்ளார். இந்நாளையொட்டி நாட்டிற்காக அவர்கள் ஆற்றும் சேவை மற்றும் அர்ப்பணிப்பிற்காக இப்படை வீரர்களுக்கு வாழ்த்துக்களை தெரிவித்துக் கொள்வதாக கூறியுள்ளார்.
1939 ஆம் ஆண்டு ஜூலை 27 ஆம் நாள் மன்னர் பிரதிநிதித்துவ காவல் படையால் உருவாக்கப்பட்ட சிஆர்பிஎஃப் சுதந்திரத்திற்குப் பிறகு 1949 ஆம் ஆண்டு டிசம்பர் 28 ஆம் நாள் நாடாளுமன்றத்தில் இயற்றப்பட்ட சட்டத்திற்குப் பிறகு மத்திய ரிசர்வ் காவல் படை என பெயரிடப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845251
பிரதமர் அலுவலகம்
பக்ரீத் பண்டிகையை முன்னிட்டு நாட்டு மக்களுக்கு பிரதமர் வாழ்த்து
பக்ரீத் பண்டிகையை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“ஈத் பண்டிகை நல்வாழ்த்துகள்!
பக்ரீத் பண்டிகையை முன்னிட்டு வாழ்த்துகள். கூட்டுப் பரிவு, இணக்கம், பெரு நன்மைக்கான சேவையில் உள்ளடக்கிய உணர்வு முதலியவை இந்நாளில் மேலும் அதிகரிக்கட்டும்”.
-----
(
வணிகம் மற்றும் தொழில்துறை அமைச்சகம்
தேசிய ஸ்டார்ட் –அப் நிறுவனம் 2022 விருது பெறும் வெற்றியாளர்கள் மற்றும் இறுதித்தேர்வர்களுக்கான வழிகாட்டும் நிகழ்ச்சி
2023, ஜனவரி 16ம் தேதியை, தேசிய ஸ்டார்ட் –அப் தினமாக மத்திய வணிகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சகர் திரு பியூஷ் கோயல் அறிவித்ததைத் தொடர்ந்து, தேசிய ஸ்டார்ட் அப் விருதுகள் 2022-க்கான வெற்றியாளர்கள் மற்றும் இறுதித்தேர்வர்களுக்கான வழிகாட்டும் நிகழ்ச்சியை தொழில் மற்றும் உள்நாட்டு வர்த்தக மேம்பாட்டுத்துறை செயலாளர் திரு ராஜேஷ் குமார் சிங்கா மே 2ம்தேதி தொடங்கிவைத்தார்.
இந்த வழிகாட்டும் நிகழ்ச்சியில், இணைதளம் வழியாகவும், நேரடியாகவும் பல்வேறு பயிற்சிகள் வழங்கப்பட்டன. தேசிய ஸ்டார்ட் அப் விருதுகளுக்கு தேர்வானவர்களின் வளர்ச்சியை மேலும் எளிதாக்கும் வகையிலும், அவர்கள் பல்வேறு சவால்களை சமாளிக்க உதவிபுரியும் வகையிலும், பல்வேறு முன்னெடுப்புகள் மேற்கொள்ளப்பட்டன. இந்த நிகழ்ச்சி ஸ்டார்ட்-அப் நிறுவனங்கள் பற்றிய கற்றலை அதிகப்படுத்தவும், தொடர்புகளை வளர்க்கவும், நுகர்வோர்களை அதிகளவில் சென்றடையவும், உதவிபுரிவதை நோக்கமாகக்கொண்டது.
2021-ம் ஆண்டு தேசிய ஸ்டார்ட்-அப் விருதுகளின்போது நடத்தப்பட்ட வழிகாட்டு நிகழ்ச்சியில், 30-க்கும் மேற்பட்ட அமர்வுகள் மூலம் வெற்றியாளர்களுக்கு பயிற்சி வழங்கப்பட்டது. இதில் 110-க்கும் மேற்பட்ட ஸ்டார்ட்-அப் நிறுவனங்கள் துபாய் கண்காட்சியில் பங்கேற்கும் வாய்ப்பைப் பெற்றன.
தேசிய ஸ்டார்ட் –அப் விருதுகள் என்பது சமூக ரீதியாகவும், பொருளாதார ரீதியாகவும் சிறந்து விளங்கும் ஸ்டார்ட்- அப் நிறுவனங்களுக்கு வழங்கப்படுகின்றன. கடந்த இரண்டு ஆண்டுகளாக 80-க்கும் மேற்பட்டவர்களுக்கு விருதுகள் வழங்கப்பட்டுள்ளன. தேசிய ஸ்டார்ட் –அப் விருதுகள் 2022-க்காக 17 துறைகளைச் சேர்ந்த 41 தேசிய ஸ்டார்ட் –அப் நிறுவனங்கள் தேர்வு செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1929267